
Konkursi ”Narva linna kaunis kodu 2020” 
tulemuste kinnitamine ja osalejate autasustamine 

1. Asjaolud ja menetluse käik

Narva Linnavalitsuse 05.11.2008 määruse nr 1399 „Konkursi „Narva linna kaunis kodu“ läbiviimise kord“ alusel viis Narva Linnavalitsus Narva Linnavalitsuse Linnamajandusameti kaudu läbi traditsioonilise heakorra ja kodukaunistamise konkursi, mille eesmärgiks on kodukaunistamise idee propageerimine.  

Kodukaunistamise konkurss „Narva linna kaunis kodu 2020“ toimus ajavahemikul 01.06.2019 – 17.07.2020. Konkursi „Narva linna kaunis kodu 2020“ hindamiskomisjoni koosolekud toimusid 13.07., 14.07., 16.07. (objektide ülevaatamine ja hindamine) ning  17.07.2020, mille kohta on vormistatud protokoll.  

Tulenevalt eelpool viidatud määruse § 8 lõigetes 1 ja 2, § 9 lõikes 1 sätestatust ja Narva Linnavalitsuse 05.11.2008. a määruse nr 1400 „Konkursi „Narva linna kaunis kodu“ hindamiskomisjoni põhimäärus“ § 5 punktide 1 ja 2 alusel teeb konkursi alaline hindamiskomisjon Narva Linnavalitsusele ettepaneku kinnitada konkursi tulemused vastavalt juurdelisatud protokollile ja ettepaneku auhinnarahade väljamaksmiseks. 

2. Õiguslikud alused

2.1. Kohaliku omavalitsuse korralduse seaduse § 30 lõike 1 punkti 3 alusel lahendab ja korraldab linnavalitsus kohaliku elu küsimusi, mis ei kuulu volikogu pädevusse.

2.2. Juhindudes Narva Linnavalitsuse 05.11.2008 määruse nr 1399 „Konkursi „Narva linna kaunis kodu“ läbiviimise kord“ § 8 lõikes 1, § 9 lõigetes 1 ja 2 sätestatust,  teeb komisjon Narva Linnavalitsusele ettepaneku konkursi tulemuste kinnitamiseks ja auhinnarahade väljamaksmiseks. Osa konkursist osavõitjaid tunnustatakse tänukirja ja mälestusmeenega, osa konkursist osavõitjaid tunnustatakse tänukirjaga vastavalt linnaeelarves ettenähtud vahenditele. 

3. Otsus

3.1. Kinnitada konkursi „Narva linna kaunis kodu 2020“ tulemused vastavalt juurdelisatud hindamiskomisjoni protokollile.

3.2. Autasustada auhinnaraha, tänukirja ja mälestusmeenega:

Kategoorias „Eramu- ja aianduskrundid“

3.2.1. Krunt Laeva 23-25, AÜ Adonis ja Salvia, Valeri Kopossov – preemia summas 300 eurot (360 eurot koos maksudega).
3.2.2. Krunt Vaarika 14, AÜ Višnja, Jelena Pavlova – preemia summas 250 eurot (300 eurot koos maksudega).
3.2.3. Krunt Taime tn 7, Narva, Anna Filippova – preemia summas 200 eurot (240 eurot koos maksudega).
Kategoorias „Korterelamute krundid“
3.2.4. Krunt Tallinna mnt 61 (Narva linn, Tallinna mnt 61 korteriühistu, registrikood 80038488, Tallinna mnt 61-66), esindaja juhatuse esimees Niina Astratova – Ehituse ABC kinkekaart väärtustega 300 eurot.

3.2.5. Krunt Kalda 12 (Narva linn, Kalda 12 korteriühistu, registrikood 80183523, Kalda 12-46), esindaja juhatuse esimees Niina Retukova – Ehituse ABC kinkekaart väärtustega 250 eurot.

3.2.6. Krunt Hariduse 26 (Narva linn, Hariduse 26 korteriühistu, registrikood 80218606), esindaja juhatuse liige Aleksei Mägi – Ehituse ABC kinkekaart väärtustega 200 eurot.
3.3. Esitada konkursile „Eesti kaunis kodu 2020“ vastavalt üleriigilise kodukaunistamise konkursi „Eesti kaunis kodu“ hindamiskriteeriumitele ja nõuetele ning vastavalt komisjoni põhimäärusele ja konkursi läbiviimise korrale I ja II koha objektid kategoorias „Eramu- ja aianduskrundid“:
3.3.1. Krunt Laeva 23-25, AÜ Adonis ja Salvia, Valeri Kopossov;
3.3.2. Krunt Vaarika 14, AÜ Višnja, Jelena Pavlova.
3.4. Märkida tänukirja ja tunnustusmeenega:

3.4.1. Krunt A. Juhhanovi tn 22, MPEÕK Narva Jumalaema Narva ikooni kogudus;
3.4.2. Krunt Vestervalli 9, Narva Noortekeskus;
3.4.3. Krunt I. Grafovi 4, Narva Õigeusu Gümnaasium;
3.4.4. Krunt A. Daumani 11, Narva lasteaed Cipollino.
3.5. Narva Linnavalitsuse Linnamajandusametil valmistada ette võitjate autasustamistseremoonia.

3.6. Lugeda alates 06.08.2020 Narva Linnavalitsuse konkurss „Narva linna kaunis kodu 2020“ lõppenuks ning Narva Linnavalitsuse konkurss „Narva linna kaunis kodu 2021“ avatuks.

3.7. Narva Linnavalitsuse Linnamajandusametil teha korraldus asjaosalistele teatavaks.

4. Rakendussätted

4.1. Korraldus jõustub teatavakstegemisest.

4.2. Käesoleva korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Aleksei Jevgrafov 

Üllar Kaljuste

linnasekretär
